钦定古今图书集成/明伦汇编/氏族典/第591卷 > 欧阳潢
## 钦定古今图书集成/明伦汇编/氏族典/第591卷 > 欧阳潢

按《从化县志》：“潢，字崇积，水西人。领隆庆庚午乡荐，谒
选，授归安教谕。以道学淑人，所造就多知名士。恒出
家粟以济诸生之贫者。复捐资创望道楼于学宫后，
士人德之。卒祀归安名宦。”

===欧阳州===按《广西通志》：“州字汝行，恭城人。性笃友恭，事继母孝。
领隆庆壬申岁荐，选东筦县丞，有能绩，署堂篆一载，
不事苞苴。寻致仕归，合邑立碑。年八十终。”